На основу члана 12. Правилника о ближим критеријумима, начину и поступку доделе средстава или недостајућег дела средстава из буџета Града Ниша за подстицање програма и пројеката од јавног интереса која реализују удружења („Службени лист Града Ниша“, број 82/2014, 7/2017 и 116/2018), члана 26. Пословника раду Комисије за спровођење конкурса за избор програма од јавног интереса које реализују удружења у области борачко-инвалидске заштите број: 850-1/2022-07 од 15.03.2022. године и тачке VIII Конкурса за финансирање и суфинансирање програма од јавног интереса које реализују удружења у области борачко-инвалидске заштите на територији Града Ниша у 2022. години, број 794/2022-01 од 22.03.2022. године,

 Комисија за спровођење конкурса за избор програма од јавног интереса које реализују удружења у области борачко-инвалидске заштите, на 3. седници, одржаној дана 09.05.2022. године, утврђује

**ЛИСТУ**

**ВРЕДНОВАЊА И РАНГИРАЊА ПРИЈАВЉЕНИХ ПРОГРАМА**

**I** Комисија за спровођење конкурса за избор програма од јавног интереса које реализују удружења у области борачко-инвалидске заштите (у даљем тексту: Комисија) утврђује Листу вредновања и рангирања пријављених програма по Конкурсу за финансирање и суфинансирање програма од јавног интереса које реализују удружења у области борачко-инвалидске заштите на територији Града Ниша у 2022.години (у даљем тексту: Листа), за 8 благовремених и потпуних пријава и то:

1. **Удружење грађана "Бесмртни гвоздени пук Републике Србије",** са укупним бројем бодова **150** и предложеним износом средстава од **350.000,00** динара;
2. **Удружење за заштиту права бораца,** са укупним бројем бодова **95** и предложеним износом средстава од **200.000,00** динара;
3. **Удружење „Око соколово“,** са укупним бројем бодова **95** и предложеним износом средстава од **200.000,00** динара;
4. **Удружење пензионисаних припадника војске и војних ветерана Србије,** са укупним бројем бодова **200** и предложеним износом средстава од  **500.000,00** динара;
5. **Удружење ратних војних ветерана и породица погинулих бораца Косова и Метохије,** са укупним бројем бодова **130** и предложеним износом средстава од  **300.000,00** динара;
6. **Удружење ратних војних инвалида Града Ниша,** са укупним бројем бодова **180** и предложеним износом средстава од **420.000,00** динара;
7. **Удружење бораца Србије,** са укупним бројем бодова **235** и предложеним износом средстава од  **620.000,00** динарa;

**8.**  **Удружење бораца САБОР Ниш,** са укупним бројем бодова **175 и** предложеним износом средстава од **400.000,00 динарa.**

**II** Комисија није разматрала благовремене пријаве следећих удружења:

1. **Удружење ветерана 63.падобранске бригаде** јер не испуњава услов прописан Конкурсом- нема седиште на територији Града Ниша;

**2. Удружење "Јединствени гвоздени пук Ниш"** јер је супротно одредбама Конкурса за финансирање и суфинансирање програма од јавног интереса које реализују удружења у области борачко-инвалидске заштите на територији Града Ниша у 2022.години, број 794/2022-01 од 22.03.2022. године и Конкурса за финансирање и суфинансирање програма од јавног интереса које реализују удружења – организације особа са инвалидитетом у области социјалне заштите и заштите особа са инвалидитетом на територији Града Ниша у 2022.години, број 789/2022-01 од 16.03.2022. године, аплицирао на оба конкурса. Увидом у Листу вредновања и рангирања пријављених програма, број 850-28/2022-07, коју је 05.05.2022. године утврдила Комисија за спровођење конкурса за избор програма од јавног интереса које реализују удружења – организације особа са инвалидитетом у области социјалне заштите и заштите особа са инвалидитетом, констатовано је да је програм Удружења "Јединствени гвоздени пук Ниш" вреднован са 170 бодова и да је предложен износ средстава од 700.000.00 динара за његову реализацију.

**III** Листу објавити на званичној интернет страници Града Ниша и на порталу е-Управе.

 IV Листу доставити Градоначелници Града Ниша, координатору Комисије за спровођење конкурса за избор програма од јавног интереса које реализују удружења у области борачко-инвалидске заштите и Градској управи за друштвене делатности Града Ниша.

**V** Учесници имају право увида у поднете пријаве и приложену документацију у року од 3 (три) радна дана од дана објављивања Листе.

**VI** Учесници Конкурса за финансирање и суфинансирање програма од јавног интереса које реализују удружења у области борачко-инвалидске заштите на територији Града Ниша у 2022.години имају право приговора у року од 8 (осам) дана од дана објављивања Листе на званичној интернет страници Града Ниша.

Одлуку о приговору Комисија доноси у року од 15 дана од дана његовог пријема.

**О б р а з л о ж е њ е**

Градоначелница Града Ниша, на основу овлашћења из члана 8. Правилника о ближим критеријумима, начину и поступку доделе средстава или недостајућег дела средстава из буџета Града Ниша за подстицање програма и пројеката од јавног интереса која реализују удружења („Службени лист Града Ниша“, број 82/2014, 7/2017 и 116/2018), (у даљем тексту: Правилник), донела је Решење о образовању Комисије, број 534/2022-01 од 09.03.2022. године.

У складу са чланом 7. став 1. Правилника, Градоначелница Града Ниша је 22.03.2022. године расписала Конкурс за финансирање и суфинансирање програма од јавног интереса које реализују удружења у области борачко-инвалидске заштите на територији Града Ниша у 2022.години, број 741/2022-01 (у даљем тексту: Конкурс), који је на прописан начин објављен 24.03.2022.године.

На Конкурс је поднето укупно 10 пријава удружења у области борачко-инвалидске заштите на територији Града Ниша.

Комисија је, на основу надлежности прописане чланом 12. Правилника и тачком VIII Конкурса, разматрала предлоге програма у погледу испуњености формално правних услова, услова који се тичу подносиоца и предлога програма и констатовала да су све пријаве благовремене и потпуне, али да се 2 пријаве неће разматрати, јер не испуњавају горе наведене услове прописане Конкурсом

Комисија је затим проценила квалитет благовремених и потпуних програма и њихову финансијску еволуацију, на основу Ближих мерила за избор програма са допунским критетијумима и начином бодовања које је предложила Градска управа за друштвене делатности, а Комисија их усвојила, и благовремено утврдила Листу.

На основу наведених прописа Листа се објављује обавезно на званичној интернет страници надлежног органа и на порталу е-Управе. Учесници имају право увида у поднете пријаве и приложену документацију у року од 3 радна дана од дана објављивања Листе. На Листу вредновања и рангирања пријављених програма, учесници конкурса имају право приговора у року од осам дана од дана њеног објављивања. Одлуку о приговору Комисија доноси у року од 15 дана од дана његовог пријема. Одлука се објављује на званичној интернет страници Града Ниша и на порталу е-Управе.

Број: 850-7/2022-07

Датум, 09.03.2022. године

**КОМИСИЈА ЗА СПРОВОЂЕЊЕ**

**КОНКУРСА ЗА ИЗБОР ПРОГРАМА ОД ЈАВНОГ ИНТЕРЕСА**

**У КОЈЕ РЕАЛИЗУЈУ УДРУЖЕЊА У ОБЛАСТИ БОРАЧКО-ИНВАЛИДСКЕ ЗАШТИТЕ**

**Председник**

**Весна Стојановић**